П Р О Т О К О Л   № 06
от заседанието на Комисия „Съдебна администрация” 
към Прокурорската колегия на Висшия съдебен съвет,
проведено на 09.03.2021 г.

Днес, 09.03.2021 г. /вторник/ от 13.00 ч. се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ:  Гергана Мутафова 
ЧЛЕНОВЕ:  Калина Чапкънова 

На заседанието присъстват експертните сътрудници на комисията Светла Кирилова и Стефка Тодорова – главни експерти-съдебна администрация – отдел ЧРВССАОСВ и техническият сътрудник Мариана Георгиева.

Д Н Е В Е Н   Р Е Д:

1. ОТНОСНО: Предложение вх. № ВСС-4873/01.03.2021 г. от главния прокурор относно кадрови промени в администрацията на ПРБ.

КОМИСИЯ "СЪДЕБНА АДМИНИСТРАЦИЯ" към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. Изисква допълнителна информация по предложението на главния прокурор в частта за увеличаване щатната численост на Върховна касационна прокуратура с две щ.бр. – една щ.бр. за длъжност „прокурорски помощник“ и една щ.бр. за длъжност „завеждащ служба“ и на Специализирана прокуратура с две щ.бр. за длъжност „младши специалист-статистик“ за уточняване от кои прокуратури ще бъдат осигурени предложените щ.бр., представляващи разлика между съкратените и новоразкритите такива, в резултат на третия етап на съдебната реформа. 

ПРЕДСЕДАТЕЛ 
НА КОМИСИЯТА:      /п/
			   ГЕРГАНА МУТАФОВА